**Valga kalmistutele jäätmemajade rajamine**

**Lähteülesanne:**

Hanke käigus rajatakse Valga linnas asuvatele Metsa tänava (2 tk) (katastritunnus: 85401:003:1380) , Tartu tänava (2 tk) (katastritunnus: 85401:003:1410), Tartu maantee (1 tk) (katastritunnus: 82001:003:0590) ja Toogipalu (3 tk) (katastritunnus: 85401:016:0100) kalmistutele kokku kaheksa jäätmemaja (rajatis) eesmärgiga korrastada ja paremini organiseerida kalmistute jäätmemajandust.

Hanke käigus tuleb rajada:

* sillutisalused suurusega 5,4 x 3,2 m (P x L), mis tuleb ääristada kuivbetoonist alusele paigaldatud äärekividega.
* puidust ustega jäätmemajad (puit laudisest voodriga) eelpool kirjeldatud sillutusalusele suurusega 4,4 x 1,7 x 2,1 m (P x L x K), mille ustele tuleb paigaldada eesti ja vene keeles infostendid, mis annavad suuniseid jäätmete sorteerimiseks ning õigesti käitumiseks.

Sillutusalused:

Rajatise vundamendiks on raudbetoonist (betooni klass C25/30, armatuuri klass A400H) ringikujulise ristlõikega 160 mm vundamendipostid. Vundamendipostid rajatakse minimaalselt 800 mm sügavusele maapinda. Vundamendipostidesse paigaldatakse betoneerimise käigus kuumtsingitud postikannud.

Rajatisele ja selle ümber tuleb rajada 60 mm paksune betoonis sillutuskividest (nt Unikivi või analoogne toode) põrand. Betoonist sillutuskivid paigaldatakse killustikalusele ja 30 mm paksusele liivast sängituskihile. Kandevkonstruktsiooniks rajatakse 200 mm paksune killustikust kiht. Betoonkividest plats ääristatakse kuivbetoonist alusele paigaldatud äärekividega.

Jäätmemajad:

Rajatise konstruktsioon rajatakse 100 x 100 mm postidele, mis paigaldatakse vundamendipostidesse valatud postikannusele. Postidele toestatakse teljel 50 x 100 (h) mm müürilatid. Jäikuse andmiseks postide vahele 100 x 50 (h) mm puittalad ja 50 x 100 (h) mm puidust diagonaalsidemed. Kandekonstruktsioon kaetakse sobivat tooni puidukaitsevahendiga. Rajatise kandepostid eraldada vundamentidest hüdroisolatsiooniga. Kõik kandekonstruktsioonid peavad olema valmistatud puidust tugevusklassiga C24. Kõik kinnitusvahendid peavad olema kuumtsingitud.

Välisseinad rajatakse puitlaudisest 22 x 100 mm. Laudis kaetakse sobivat tooni puidukaitsevahendiga.

Rajatise katusekandjateks paigaldatakse müürilatile toetuvad 50 x 100 (h) mm puitsairkad. Puitsarikate peale paigaldatakse 100 x 22 (h) mm puitroovitus sammuga u 200 mm. Puitosade tugevusklass peab olema vähemalt C24. Katuse konstruktsioonid kaetakse sobivat tooni puidukaitsevahendiga. Roovitusele paigaldatakse katusekatteks sobiva värvitooniga profiilplekk. Kasutada ainult kuumtsingitud kinnitusvahendeid.

Jäätmemaja uksed valmistatakse 50 x 100 mm puitmaterjalist karkassile ja kaetakse 22 x 100 mm puitlaudisega. Uksed peavad olema lukustatavad. Kasutada ainult kuumtsingitud kinnitusvahendeid.

Puitdetailid immutada:

* Biotsiidse kaitsekrundiga
* Puidukaitsevahend Pinotex Classic Lasur, värvitoon „Merelaine“

Jäätmemajja tuleb rajada 3 eraldatud boksi:

* Haljastusjäätmete jaoks (biolagunevad lehed ja oksad)
* Segaolmejäätmete jaoks (küünlad, kunstmaterjalist pärgade, klaas-, kile ja plastmaterjalide jms jaoks
* Kalmuste korrastamiseks kasutatavate tööriistade jaoks (reha, luud, labidas, jms)

**Valga Vallavalitsus jätab õiguse endale jäätmemajade arvu muuta sõltuvalt ühe maja maksumusest. Jäätmemajade asukohad võivad kinnistu siseselt muutuda. Täpsed asukohad pannakse paika hankelepingu sõlmimisel.**

**Hindamiskriteerium:** pakkumuses tuleb eraldi välja tuua ühe maja maksumuse eraldi ning kogumaksumus kokku.

**Hanke võitja:** madalaima hinna teinud pakkuja.

**Tööde teostamise tähtaeg:** 4 kuud pärast lepingu sõlmimist